পলেট গডার্ড
পলেট গডার্ড (ইংরেজি: Paulette Goddard; জন্ম: মারিও লেভি; ৩ জুন, ১৯১০ – ২৩ এপ্রিল, ১৯৯০) ছিলেন একজন মার্কিন চলচ্চিত্র অভিনেত্রী, প্রযোজক, ফ্যাশন মডেল, ও নৃত্যশিল্পী। তিনি জিগফেল্ড তরুণী হিসেবে ব্রডওয়ে কয়েকটি মঞ্চনাটকে অভিনয় করেন। ১৯৪০ এর দশকে তিনি প্যারামাউন্ট পিকচার্সের অন্যতম তারকা হয়ে ওঠেন। তার উল্লেখযোগ্য চলচ্চিত্রের মধ্যে রয়েছে চার্লি চ্যাপলিনের মডার্ন টাইমস এবং দ্য গ্রেট ডিক্টেটর। তিনি সো প্রাউডলি উই হেইল! (১৯৪৩) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। চ্যাপলিন, বুর্জেস মেরেডিথ ও এরিক মারিয়া রিমার্কের সাথে তার বিবাহ হয়েছিল এবং তিনজনের সাথেই তার বিবাহ বিচ্ছেদ হয়।